Dum in hac vita sumus, cogitare debemus qualiter ad eternam vitam, unde ejecti sumus, revertere mereamur. Quapropter ego Poncius comes et Rotlannus miles donamus Deo et sanctis apostolis ejus Petro et Paulo, et ad locum Cluniacum, cui preest domnus Odilo abba, unam ecclesiam in honore sanctæ Dei genitricis Mariæ, alteram in honore sancti Johannis Babtiste, cum decimis et presbiteratu, totum ad integrum, quantum habemus in his rebus quæ ad ecclesiam pertinent, et in circuitu æcclesiæ XII sextaradias de terra. Est autem ipsa ecclesia in pago qui dicitur Trevis, in episcopatu Diense, in loco qui dicitur Heron. Facimus hanc donacionem pro remedio animarum omnium fidelium christianorum. Testes Poncius comes, Rotlannus et filii sui Milo, Arbertus, Wido, Arnaldus. Anno X regnante Eyco rege. Eldulfus scripsit.